NEUVOSTON ASETUS (ETY) N:o 2903/89,
annettu 25 päivänä syyskuuta 1989,
tiettyjen säilykkeiden valmistukseen käytettävien oliiviöljyjen tuotantotukea koskevista yleisistä säännöistä annetun asetuksen (ETY) N:o 591/79 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 2902/89(2), ja erityisesti sen 20 a artiklan,
ottaa huomioon komission ehdotuksen,
sekä katsoo, että
asetuksella (ETY) N:o 2902/89 muutetaan asetuksen N:o 136/66/ETY 20 a artiklaa tuotantotuen säätämiseksi säilykkeiden valmistukseen käytettävälle oliiviöljylle; kuluttajien ravintotottumusten sekä tuotantoteknologian kehitys huomioon ottaen tukioikeus olisi laajennettava äyriäis- ja nilviäissäilykkeiden valmistukseen käytettävään öljyyn; tämän vuoksi olisi muutettava asetus (ETY) N:o 591/79(3), sellaisena kuin se on viimeksi muutettuna asetuksella (ETY) N:o 3788/85(4),
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 591/79 seuraavasti:
1) poistetaan 1 artiklasta sanat "kala- ja kasvis-";
2) korvataan 2 artikla seuraavasti:
"2 artikla
Myönnetään tuotantotuki oliiviöljylle, jota käytetään CN-koodiin 1604, lukuun ottamatta alanimikettä 1604 30, kuuluvien kalasäilykkeiden, CN-koodiin 1605 kuuluvien äyriäis- ja nilviäissäilykkeiden ja CN-koodeihin 2001 ja 2002 kuuluvien kasvissäilykkeiden valmistukseen";
3) korvataan 8 artiklan 2 kohta seuraavasti:
"2 Jäsenvaltioiden on varmistettava valvontajärjestelmällä, että tuotantotuki myönnetään ainoastaan oliiviöljylle, jota käytetään 2 artiklassa tarkoitettujen säilykkeiden valmistamiseen."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä syyskuuta 1989.